Ένας Βέγγος για όλες τις δουλειές

Πλοκή

Η ταινία ξεκινά με προλογική αφήγηση. Και κατόπιν κατευθύνεται στην ταβέρνα η «Τιμιότης», όπου εργάζεται ο Θανάσης. Εκεί ένας πελάτης δίνει παραπάνω από όσα πρέπει. Ο Θανάσης κάνει τον κόσμο άνω κάτω για να τον προλάβει, ώστε να του επιστρέψει πίσω το 2φραγκάκι του. Ο πελάτης έτρεχε κι αυτός καθώς είχε κλέψει ένα τασάκι. Η σκηνή τελειώνει και αρχίζουν οι τίτλοι αρχής, με τον Θανάση να απαντά στο «τι είσαι εσύ;»: «Τίμιος, κύριε. Τίμιος. Ο τελευταίος ίσως, αλλά τίμιος», με την αστυνομία να τον συλλαμβάνει. Η ταινία συνεχίζεται στην ταβέρνα, αφού ο πελάτης δεν έκανε μήνυση στον Θανάση. Γρήγορα απολύεται από την ταβέρνα, καθώς το αφεντικό του πήγε να κλέψει δύο τουρίστες στον λογαριασμό και ο Θανάσης αντέδρασε.
Κατόπιν, στην αυλή όπου έμενα ο Θανάσης, επέστρεφε η Ανθούλα, η οποία είχε νοσηλευτεί στην κλινική, μετά τον αιφνίδιο θάνατο του αρραβωνιαστικού της. Πήγαν και την πήρανε ο Θανάσης, η γιαγιά της και ο Φώτης. Η Ανθούλα, όμως, δεν είχε επανέλθει πλήρως: ήταν συνεχώς στενοχωρημένη. Κατόπιν, στο δωμάτιο όπου διέμεναν ο Φώτης και ο Θανάσης, αποκαλύπτεται ότι ο τελευταίος είχε αισθήματα για αυτήν και τώρα που χάθηκε ο αρραβωνιαστικός της, θα προσπαθήσει να την κάνει δική του, το οποίο σημαίνει πως έπρεπε να εργαστεί. Ο Φώτης του προτείνει να δουλέψει σε ένα μεσιτικό γραφείο, στο οποίο και ίδιος είχε αγοράσει οικόπεδο. Πολύ γρήγορα αποδείχτηκε άτιμος και ο μεσίτης, καθότι τα οικόπεδα που πούλαγε στην Ιεράπετρα Αττικής, χωρίς να είναι δικά του. Αφού η σκευωρία αποκαλύπτεται το οργισμένο πλήθος, τον μόνο που βρίσκει στο γραφείο είναι ο Θανάσης και, μετά από ένα κυνηγητό, τον ξυλοφορτώνει, ως έναν από τους απατεώνες της υπόθεσης. Παράλληλα, οι πληγές της Ανθούλας δεν είχαν επουλωθεί.
Κατόπιν, ο Θανάσης, πιάνει δουλειά σε ένα ανθοπωλείο. Εκεί θα συναντήσει τον κύριο Καρολίδη, ο οποίος του δίνει τη δουλειά της καμαριέρας για ένα βράδυ, όπου στο σπίτι του, η γυναίκα του, θα έπαιζε χαρτιά με τις φίλες της, όσο αυτός ήταν σε συμβούλιο. Εκεί ο Θανάσης ταλαιπωρήθηκε τόσο από τις απαιτητικές φιλενάδες της Καρολίδου, όσο και από τα παιδιά της που ήταν υπερβολικά άτακτα. Στη συνέχεια η κυρία Καρολίδου, βλέπει την κάρτα της ανθοδέσμης που της έστειλε ο σύζυγός της, η οποία έγραφε: «Στην άγνωστη, που απόψε τα μεσάνυχτα, θα γίνουμε γνωστοί. Ο αγριόγατος». Όμως είχε γίνει λάθος: ο Θανάσης είχε μπερδέψει τις κάρτες και έβαλε αυτήν, στην ανθοδέσμη της κ. Καρολίδου. Έτσι, η Καρολίδου, που είχε υποσχεθεί στον σύζυγό της ότι, αν ποτέ την απατήσει, θα πάει με τον πρώτο τυχόντα, προσπάθησε να κάνει τούτο με τον Θανάση, ο οποίος αντιστεκόταν σθεναρώς στο φλερτ της. Στο τέλος μπαίνει ο κύριος Καρολίδης μέσα και τον αρχίζει στο ξύλο. Η παρεξήγηση λύθηκε στο αστυνομικό τμήμα. Και όχι μόνο αυτό: ο Καρολίδης του προτείνει και δουλειά.
Ο Θανάσης, έτσι, πιάνει δουλειά σε έναν κινηματογράφο, κάνοντας τον γορίλα. Ήταν η ρεκλάμα της ταινίας. Οι φασαρίες δεν άργησαν να τον βρουν κι αφού τον απέλυσαν κι από εκεί, και κατευθυνόμενος προς το σπίτι, βρήκε έναν χαρτοφύλακα γεμάτο λεφτά. Την επόμενη μέρα άρχισε τα ψώνια για την Ανθούλα. Όμως, η πληροφορία, ότι ο αρραβωνιαστικός της Ανθούλας, πάνω που είχε αρχίσει να νιώθει καλύτερα, εμφανίστηκε, του έκοψε τα πόδια. Τέλος, ο Φώτης διαβάζει στην εφημερίδα ότι τα λεφτά ανήκουν σε έναν βιοπαλαιστή και ο οποίος όχι μόνο κινδυνεύει να χάσει τη θέση του, αλλά και να βγει και καταχραστής. Η τιμιότητα του Θανάση σκίρτησε: ετοιμάστηκε γρήγορα να τα παραδώσει. Στην τελετή παράδοσης υπήρχε κόσμος και μία μπάντα, και ο Θανάσης, πήρε αυτό που πάντα ήθελε: το Μετάλλιο Τιμιότητας.

Πληροφορίες

Η ταινία κυκλοφόρησε στους κινηματογράφους τη σεζόν 1969-1970 και έκοψε 214.028 εισιτήρια. Από τις 99 ταινίες της σεζόν εκείνης, κατέλαβε την 34η θέση, στη σχετική λίστα.
Η ταινία αυτή θεωρείται η πρώτη επιτυχημένη συνεργασία Βέγγου-Κατσουρίδη, κατόπιν ακολούθησαν κι άλλες, στη δεκαετία του 1970. Για παράδειγμα: Τι έκανες στον Πόλεμο, Θανάση;, Θανάση, πάρε τ' όπλο σου κ.λπ.
Στην ταινία συμμετέχουν και 2 μικροί, το κοριτσάκι είναι η Σίβυλλα Κατσουρίδου, η κόρη του Ντίνου Κατσουρίδη, η οποία έπαιξε και σε άλλη μία ταινία έκτοτε, το Ο Θανάσης, η Ιουλιέτα και τα λουκάνικα, και πάλι σε σκηνοθεσία Ντίνου Κατσουρίδη. Κατόπιν ασχολήθηκε με την παραγωγή ταινιών. Επίσης, και ο μικρός μου εμφανίζεται στην ταινία, έπαιξε άλλη μία φορά κι αυτός, στην ίδια ταινία με τη Σίβυλλα.
Η ταινία κυκλοφόρησε και σε μορφή DVD το 2002.